ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนเบื้องต้นกรณีการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนพ.ศ.๒๕๕๒[๑] ตามที่ได้มีประกาศกรมการค้าต่างประเทศเรื่องเปิดการไต่สวนการทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนลงวันที่ ๒๑ พฤษภาคม พ.ศ. ๒๕๕๑และต่อมาคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเบื้องต้น เมื่อวันที่ ๔ มีนาคม พ.ศ. ๒๕๕๒กำหนดมาตรการชั่วคราวตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนพ.ศ.๒๕๕๒ นั้นเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ ดังต่อไปนี้ข้อ ๑การเปิดการไต่สวนบริษัทอดิตยา เบอร์ล่า เคมีคัลส์ (ประเทศไทย) จำกัดซึ่งมีสถานะเป็นอุตสาหกรรมภายในผู้ผลิตสินค้าโซเดียมไตรโพลิฟอสเฟตหรือโซเดียมไตรฟอสเฟตได้ยื่นคำขอต่อกรมการค้าต่างประเทศให้ดำเนินการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตพิกัดอัตราศุลกากรประเภทย่อยที่ ๒๘๓๕.๓๑๐๐.๐๐๐ที่มีแหล่งกำเนิดจากสาธารณรัฐประชาชนจีนซึ่งกรมการค้าต่างประเทศพิจารณาแล้วเห็นว่าคำขอมีรายละเอียดและพยานหลักฐานครบถ้วนถูกต้องจึงได้เสนอคำขอต่อคณะกรรมการพิจารณาการทุ่มตลาดและการอุดหนุนเพื่อพิจารณาต่อมาเมื่อวันที่ ๑๖ พฤษภาคม พ.ศ. ๒๕๕๑ คณะกรรมการได้มีคำวินิจฉัยว่าคำขอมีมูลเกี่ยวกับการทุ่มตลาดและความเสียหายกรมการค้าต่างประเทศจึงได้ออกประกาศกรมการค้าต่างประเทศเรื่อง เปิดการไต่สวนการทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีน ลงวันที่ ๒๑ พฤษภาคม พ.ศ. ๒๕๕๑ซึ่งประกาศในราชกิจจานุเบกษาเมื่อวันที่ ๒๓ พฤษภาคม พ.ศ. ๒๕๕๑และได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริง ดังนี้๑.๑สินค้าทุ่มตลาดสินค้าที่ถูกพิจารณาคือ สินค้าโซเดียมไตรโพลิฟอสเฟตหรือโซเดียมไตรฟอสเฟตตามพิกัดอัตราศุลกากรประเภทย่อยที่๒๘๓๕.๓๑๐๐.๐๐๐ ที่มีแหล่งกำเนิดจากสาธารณรัฐประชาชนจีน๑.๒ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑)Yibin Tianyuan Group Co., Ltd.(๒)Kunming Malong Chemical Co., Ltd.(๓)Hubei Xingfa Chemicals Group Co., Ltd.(๔)Jiangyin Chengxing Industrial Group Co., Ltd.(๕)Chongqing Chuandong Chemical Group Co., Ltd.(๖)Guizhou Jiang Fong Chemical Co., Ltd.(๗)Wuhan Inorganic Salt Chemical Plant Co., Ltd.(๘)Xuzhou Tian Fu Chemical Co., Ltd.(๙)Yang Quan Nan Mei Group Chemical Co., Ltd.(๑๐)Luoping Grasun Co., Ltd.(๑๑)Hefei Sifang Phosphate Compound Fertilizer Co., Ltd.(๑๒)Sichuan Blue Sword Chemical (Group) Co., Ltd.(๑๓)ผู้ผลิตหรือผู้ส่งออกรายอื่นนอกจาก (๑) ถึง (๑๒)๑.๒.๒ผู้นำเข้าในประเทศไทย ได้แก่(๑)บริษัท ยูนิลีเวอร์ ไทย โฮลดิ้งส์ จำกัด(๒)บริษัท ไลอ้อน (ประเทศไทย) จำกัด(๓)บริษัท คอลเกต-ปาล์มโอลีฟ (ประเทศไทย) จำกัด(๔)บริษัท คาโอ อินดัสเตรียล (ประเทศไทย) จำกัด(๕)บริษัท เซรามิคอุตสาหกรรมไทย จำกัด(๖)บริษัท สหโมเสคอุตสาหกรรม จำกัด (มหาชน)(๗)บริษัท เบอร์ลี่ ยุคเกอร์ สเปเชียลตี้ส์ จำกัด(๘)บริษัท เนชั่นแนล สตาร์ช แอนด์ เคมิเคิล (ไทยแลนด์) จำกัด(๙)บริษัท ไทยฟูด แอนด์ เคมิคอล จำกัด(๑๐)บริษัท จิรคร จำกัด(๑๑)บริษัท เทพไทย เคมี จำกัด(๑๒)บริษัท คอนแนลล์ บราเดอร์ส (ประเทศไทย) จำกัด(๑๓)บริษัท ไทยเฟลเวอร์ แอนด์ แฟรกแร็นซ์ จำกัด(๑๔)บริษัท โรเดีย (ประเทศไทย) จำกัด(๑๕)บริษัท วิคกี้ เอนเตอร์ไพรซ์ จำกัด(๑๖)บริษัท อายิโนะโมะโต๊ะ (ประเทศไทย) จำกัด(๑๗)บริษัท วินเนอร์กรุ๊ป เอ็นเตอร์ไพรซ์ จำกัด(๑๘)บริษัท สหสิทธิ์ อิมปอร์ต แอนด์ เอ๊กปอร์ต (ประเทศไทย) จำกัด(๑๙)บริษัท สยามยูเนียนอินเตอร์เคมีคอล จำกัด(๒๐)บริษัท สาธรเคม จำกัด(๒๑)ผู้นำเข้ารายอื่นนอกจาก (๑) ถึง (๒๐)๑.๒.๓อุตสาหกรรมภายในที่ผลิตสินค้าโซเดียมไตรโพลิฟอสเฟตหรือโซเดียมไตรฟอสเฟตในฐานะผู้ผลิตสินค้าชนิดเดียวกันภายในประเทศคือ บริษัท อดิตยา เบอร์ล่า เคมีคัลส์ (ประเทศไทย) จำกัด๑.๒.๔รัฐบาลของสาธารณรัฐประชาชนจีนในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อเท็จจริงกรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามณ ที่ทำการของอุตสาหกรรมภายใน คือ บริษัท อดิตยา เบอร์ล่า เคมีคัลส์ (ประเทศไทย)จำกัด เมื่อวันที่ ๒๗ ถึงวันที่ ๒๙ ตุลาคม พ.ศ. ๒๕๕๑และเนื่องจากมีผู้ผลิตและผู้ส่งออกในสาธารณรัฐประชาชนจีนจำนวนมากกรมการค้าต่างประเทศจึงได้ใช้วิธีการสุ่มตัวอย่าง (Sampling)จากผู้ผลิตและผู้ส่งออกดังกล่าวโดยให้ตอบข้อมูลเบื้องต้นเฉพาะข้อมูลการผลิตและการส่งออกเพื่อนำมาคัดเลือกบริษัทที่มีปริมาณการส่งออกมาประเทศไทยมากที่สุดซึ่งปรากฏว่ามีผู้ผลิตและผู้ส่งออกตอบกลับแบบสอบถามเบื้องต้นจำนวน ๓ ราย คือ Yibin Tianyuan Group Co., Ltd. Kunming Malong Chemical Co., Ltd. และ Hubei Xingfa Chemicals Group Co., Ltd. กรมการค้าต่างประเทศจึงส่งแบบสอบถามฉบับสมบูรณ์ไปให้เพื่อตอบแบบสอบถามซึ่งผู้ผลิตและผู้ส่งออกทั้ง ๓รายดังกล่าวให้ความร่วมมือในการตอบแบบสอบถามและได้ตรวจสอบข้อมูลข้อเท็จจริงที่ได้รับจากการตอบแบบสอบถาม ณ ที่ทำการของผู้ผลิตและผู้ส่งออกในสาธารณรัฐประชาชนจีนคือ Yibin Tianyuan Group Co., Ltd. และ Kunming Malong Chemical Co., Ltd. เมื่อวันที่ ๑๐ ถึงวันที่ ๑๘ พฤศจิกายน พ.ศ.๒๕๕๑ และ Hubei Xingfa Chemicals Group Co., Ltd. เมื่อวันที่ ๒๒ ถึงวันที่ ๒๖ ธันวาคม พ.ศ. ๒๕๕๑ข้อ ๓ผลการพิจารณาไต่สวนการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาจากข้อมูลตามแบบสอบถามที่ได้รับจากผู้ผลิตและผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถาม จะพิจารณาโดยใช้ข้อมูลข้อเท็จจริงเท่าที่มีอยู่ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period) คือ ตั้งแต่วันที่ ๑ เมษายน พ.ศ. ๒๕๕๐ถึงวันที่ ๓๑ มีนาคม พ.ศ. ๒๕๕๑ซึ่งผู้ผลิตและผู้ส่งออกสินค้าที่ถูกพิจารณาที่ให้ความร่วมมือตอบแบบสอบถามฉบับสมบูรณ์มี๓ ราย คือ Yibin Tianyuan Group Co., Ltd. Kunming Malong Chemical Co., Ltd. และ Hubei Xingfa Chemicals Group Co., Ltd. โดยทั้ง ๓รายดังกล่าวมีปริมาณส่งออกสินค้าที่ถูกพิจารณามายังประเทศไทยเมื่อเปรียบเทียบกับปริมาณการนำเข้ารวมจากสาธารณรัฐประชาชนจีนตามสถิติของกรมศุลกากรภายใต้พิกัดอัตราศุลกากรของสินค้าที่ถูกพิจารณาคิดรวมกันเป็นร้อยละ ๒๘.๗๗ ของปริมาณการนำเข้าทั้งหมดจากสาธารณรัฐประชาชนจีนซึ่งสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดภายใต้หลักเกณฑ์ตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้ ดังนี้๓.๑Yibin Tianyuan Group Co., Ltd.(๑)มูลค่าปกติคำนวณตามหลักเกณฑ์ตามมาตรา๑๕ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒)ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมายังประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกัน คือ ราคา ณ หน้าโรงงานและในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งปรากฏส่วนเหลื่อมการทุ่มตลาดในอัตราร้อยละ๑๘.๗๕ ของราคา ซี.ไอ.เอฟ.๓.๒Kunming Malong Chemical Co., Ltd.(๑)มูลค่าปกติเป็นมูลค่าที่คำนวณ(Constructed Value)โดยคำนวณจากต้นทุนการผลิตในประเทศแหล่งกำเนิดรวมกับจำนวนที่เหมาะสมของค่าใช้จ่ายในการจัดการการขาย ค่าใช้จ่ายอื่นๆ และกำไร ตามหลักเกณฑ์มาตรา ๑๕ (๒)เนื่องจากเมื่อพิจารณาข้อมูลการขายภายในประเทศตามที่รายงานพบว่าราคาขายไม่ใช่ในทางการค้าปกติ(๒)ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมายังประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกัน คือ ราคา ณ หน้าโรงงานและในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งปรากฏส่วนเหลื่อม การทุ่มตลาดในอัตราร้อยละ๑๙.๓๐ ของราคา ซี.ไอ.เอฟ.๓.๓Hubei Xingfa Chemicals Group Co., Ltd.(๑)มูลค่าปกติคำนวณตามหลักเกณฑ์ตามมาตรา๑๕ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒)ราคาส่งออกคำนวณตามหลักเกณฑ์ตามมาตรา๑๔ โดยคำนวณจากราคาส่งออกมายังประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกันคือ ราคา ณ หน้าโรงงานและในช่วงระยะเวลาเดียวกัน คือช่วงระยะเวลาการไต่สวนการทุ่มตลาด ซึ่งปรากฏส่วนเหลื่อม การทุ่มตลาดในอัตราร้อยละ๖.๙๕ ของราคา ซี.ไอ.เอฟ.๓.๔ผู้ผลิตหรือผู้ส่งออกรายอื่นคำนวณส่วนเหลื่อมการทุ่มตลาดตามหลักเกณฑ์ตามมาตรา๑๘ ประกอบมาตรา ๒๗ โดยใช้ข้อมูลข้อเท็จจริงเท่าที่มีอยู่ คือมูลค่าปกติและราคาส่งออกตามแบบคำขอ ของอุตสาหกรรมภายในซึ่งปรากฏส่วนเหลื่อมการทุ่มตลาดในอัตราร้อยละ ๓๑.๔๒ ของราคา ซี.ไอ.เอฟ.ข้อ ๔ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดตามมาตรา ๑๙ มาตรา ๒๐ และมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลตามแบบสอบถามที่ได้รับจากอุตสาหกรรมภายใน จำนวน ๑ ราย คือบริษัท อดิตยา เบอร์ล่า เคมีคัลส์ (ประเทศไทย) จำกัด ผู้นำเข้า จำนวน ๖ ราย คือบริษัท ยูนิลีเวอร์ ไทย โฮลดิ้งส์ จำกัด บริษัท ไลอ้อน (ประเทศไทย) จำกัด บริษัทจิรคร จำกัด บริษัท เทพไทย เคมี จำกัด บริษัท ไทยเฟลเวอร์ แอนด์ แฟรกแร็นซ์ จำกัดและบริษัท อายิโนะโมะโต๊ะ (ประเทศไทย) จำกัด ผู้ผลิตและผู้ส่งออกในสาธารณรัฐประชาชนจีนจำนวน ๓ ราย คือ Yibin Tianyuan Group Co., Ltd. Kunming Malong Chemical Co., Ltd. และ Hubei Xingfa Chemicals Group Co., Ltd. ซึ่งได้ให้ความร่วมมือในการตอบแบบสอบถามครบถ้วน ทั้งนี้ข้อมูลที่ใช้ในการพิจารณา คือ ข้อมูลในช่วง ๓ ปีย้อนหลัง (ปี ๒๕๔๘ ถึงปี ๒๕๕๐)โดยช่วงระยะเวลาการไต่สวนการทุ่มตลาด คือ ตั้งแต่วันที่ ๑ เมษายน พ.ศ. ๒๕๕๐ถึงวันที่ ๓๑ มีนาคม พ.ศ. ๒๕๕๑และช่วงระยะเวลาเดียวกันก่อนช่วงระยะเวลาการไต่สวนการทุ่มตลาด คือ ตั้งแต่วันที่ ๑เมษายน พ.ศ. ๒๕๔๙ ถึงวันที่ ๓๑ มีนาคม พ.ศ. ๒๕๕๐ผลการพิจารณาความเสียหายเบื้องต้นปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๔.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๔.๑.๑ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มสูงขึ้นอย่างต่อเนื่องในช่วงปี๒๕๔๘ ถึงช่วงระยะเวลาการไต่สวนการทุ่มตลาด โดยมีสัดส่วนเพิ่มขึ้นจากร้อยละ ๙๒.๐๒เป็นร้อยละ ๙๗.๓๓ของปริมาณการนำเข้ารวมในขณะที่ปริมาณนำเข้าจากประเทศอื่นรวมกันมีสัดส่วนลดลงจากร้อยละ๗.๙๘ เป็นร้อยละ ๒.๖๗ ในช่วงระยะเวลาเดียวกัน๔.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศการทุ่มตลาดทำให้เกิดผลกระทบต่อราคาสินค้าชนิดเดียวกันในตลาดภายในประเทศของอุตสาหกรรมภายใน ในลักษณะการตัดราคา โดยสินค้าทุ่มตลาดจากสาธารณรัฐประชาชนจีนมีการขายตัดราคาระหว่างร้อยละ๑๓ ถึงร้อยละ ๑๗ ในปี ๒๕๔๘ จนถึงช่วงระยะเวลาการไต่สวนการทุ่มตลาดและมีแนวโน้มการกดราคาในปี ๒๕๔๘ ถึงปี ๒๕๕๐๔.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายลดลงอย่างต่อเนื่องระหว่างปี๒๕๔๘ ถึงช่วงระยะเวลาการไต่สวนการทุ่มตลาดกำไรอุตสาหกรรมภายในประสบภาวะขาดทุนในปี๒๕๔๙ แต่มีกำไรเพิ่มขึ้นตั้งแต่ปี ๒๕๕๐ ถึงช่วงระยะเวลาการไต่สวนการทุ่มตลาดผลผลิตอุตสาหกรรมภายในมีผลผลิตลดลงอย่างต่อเนื่องระหว่างปี๒๕๔๘ ถึงช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดลดลงอย่างมากตั้งแต่ปี๒๕๔๘ ถึงช่วงระยะเวลาการไต่สวนการทุ่มตลาดความสามารถในการผลิตเมื่อพิจารณาจากอัตราของผลผลิตที่ได้เปรียบเทียบกับวัตถุดิบที่ใช้พบว่าความสามารถในการผลิตของอุตสาหกรรมภายในคงที่ผลตอบแทนการลงทุนอุตสาหกรรมภายในมีผลตอบแทนการลงทุนเพิ่มขึ้นตั้งแต่ปี๒๕๔๘ ถึงช่วงระยะเวลาการไต่สวนการทุ่มตลาดการใช้กำลังการผลิตการใช้กำลังการผลิตของอุตสาหกรรมภายในลดลงอย่างต่อเนื่องระหว่างปี๒๕๔๘ ถึงช่วงระยะเวลาการไต่สวนการทุ่มตลาดราคาสินค้าภายในประเทศสินค้าทุ่มตลาดจากสาธารณรัฐประชาชนจีนมีราคาขายต่ำกว่าราคาสินค้าของอุตสาหกรรมภายในระหว่างปี ๒๕๔๘ ถึงช่วงระยะเวลาการไต่สวนการทุ่มตลาดทำให้อุตสาหกรรมภายในต้องปรับลดราคาขายลงเพื่อแข่งขันกับสินค้าทุ่มตลาดกระแสเงินสดอุตสาหกรรมภายในมีกระแสเงินสดเพิ่มขึ้นในปี๒๕๔๘ และปี ๒๕๔๙ เนื่องจากการควบรวมกิจการในช่วงปลายปี ๒๕๔๘และมีกระแสเงินสดลดลงในปี ๒๕๕๐ ถึงช่วงระยะเวลาการไต่สวนการทุ่มตลาดสินค้าคงคลังสินค้าคงคลังมีการเพิ่มขึ้นค่อนข้างมากในปี๒๕๔๙ และลดลงเล็กน้อย ในปี ๒๕๕๐แต่เมื่อเปรียบเทียบกับช่วงก่อนระยะเวลาการไต่สวนการทุ่มตลาดและช่วงระยะเวลาการไต่สวนการทุ่มตลาดพบว่าสินค้าคงคลังมีการเพิ่มขึ้นเล็กน้อยการจ้างงานพิจารณาจากจำนวนแรงงานโดยอุตสาหกรรมภายในมีการจ้างแรงงานเพิ่มขึ้นตั้งแต่ปี ๒๕๕๐ถึงช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานเฉลี่ยต่อเดือนลดลงโดยตลอดตั้งแต่ปี๒๕๔๘ ถึงช่วงระยะเวลาการไต่สวนการทุ่มตลาดอัตราการเจริญเติบโตพิจารณาจากปริมาณการขายภายในประเทศอุตสาหกรรมภายในมีอัตราการเจริญเติบโตลดลงอย่างต่อเนื่องในระหว่างปี ๒๕๔๘ ถึงปี๒๕๕๐ และเพิ่มขึ้นเล็กน้อยในช่วงระยะเวลาการไต่สวนการทุ่มตลาดความสามารถในการเพิ่มทุนหรือการลงทุนอุตสาหกรรมภายในไม่มีการเพิ่มทุนตั้งแต่ปี๒๕๔๙ ถึงช่วงระยะเวลาการไต่สวนการทุ่มตลาดความสัมพันธ์ระหว่างปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ระหว่างปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐประชาชนจีนร้อยละ ๖.๙๕ ถึงร้อยละ ๓๑.๔๒ ของราคาซี.ไอ.เอฟ.ซึ่งการทุ่มตลาดดังกล่าวส่งผลให้มีการนำเข้าสินค้าทุ่มตลาดจากสาธารณรัฐประชาชนจีนมีสัดส่วนเพิ่มขึ้นจากร้อยละ ๙๒.๐๒ ของราคา ซี.ไอ.เอฟ. ในปี ๒๕๔๘ เป็นร้อยละ ๙๗.๓๓ของราคา ซี.ไอ.เอฟ. ในช่วงระยะเวลาการไต่สวนการทุ่มตลาด๔.๓การพิจารณาปัจจัยอื่น ๆ ที่ก่อให้เกิดความเสียหายต่ออุตสาหกรรมภายใน๔.๓.๑ปริมาณการนำเข้าสินค้าชนิดเดียวกันจากประเทศอื่นจากสถิติการนำเข้าของกรมศุลกากรพบว่าปริมาณการนำเข้าสินค้าชนิดเดียวกันจากประเทศอื่นรวมกันเมื่อเทียบกับปริมาณการนำเข้าสินค้าทุ่มตลาดจากสาธารณรัฐประชาชนจีนมีสัดส่วนลดลงจากร้อยละ ๗.๙๘ ในปี ๒๕๔๘ เป็นร้อยละ ๒.๖๗ในช่วงระยะเวลาการไต่สวนการทุ่มตลาด๔.๓.๒ความต้องการใช้ภายในประเทศความต้องการใช้สินค้าชนิดเดียวกันภายในประเทศมีอัตราลดลงในระหว่างปี๒๕๔๘ ถึงปี ๒๕๔๙ และเพิ่มขึ้นเล็กน้อยหลังจากปี ๒๕๔๙ถึงช่วงระยะเวลาการไต่สวนการทุ่มตลาด อย่างไรก็ตามปริมาณการขายของอุตสาหกรรมภายในมีอัตราลดลงมากกว่าการลดลงของความต้องการใช้ภายในประเทศระหว่างปี๒๕๔๘ ถึงปี ๒๕๔๙ และมีการลดลงอย่างต่อเนื่องแม้ความต้องการใช้ภายในประเทศได้ขยายตัวเพิ่มขึ้นซึ่งเมื่อพิจารณาส่วนแบ่งตลาดภายในประเทศของอุตสากรรมภายในและของประเทศอื่น ๆพบว่าลดลงอย่างต่อเนื่องในช่วงระหว่างปี ๒๕๔๘ ถึงช่วงระยะเวลาการไต่สวนในขณะที่ส่วนแบ่งตลาดภายในประเทศของสินค้าทุ่มตลาดจากสาธารณรัฐประชาชนจีนกลับเพิ่มขึ้นอย่างมากดังนั้นความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ เนื่องจาก(๑)ปริมาณการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างมีนัยสำคัญ(๒)มีผลกระทบต่อราคาของสินค้าชนิดเดียวกันในตลาดภายในประเทศโดยมีการขายตัดราคาและมีแนวโน้มการกดราคา(๓)มีผลกระทบต่อสถานะของอุตสาหกรรมภายใน ซึ่งจากการพิจารณาปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายในปรากฏว่าสัดส่วนการนำเข้าสินค้าทุ่มตลาดจากสาธารณรัฐประชาชนจีนสูงขึ้นเป็นลำดับทำให้ส่วนแบ่งตลาดภายในประเทศของอุตสาหกรรมภายในประเทศลดลงอย่างต่อเนื่องและทำให้ยอดจำหน่ายในประเทศ ปริมาณการขายในประเทศผลผลิตและอัตราการใช้กำลังการผลิตค่าจ้างแรงงานและอัตราการเจริญเติบโตลดลงรวมทั้งทำให้กระแสเงินสดจากการดำเนินงานมีแนวโน้มลดลง(๔)มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ.๒๕๔๒ โดยในช่วงปี ๒๕๔๘ ถึงช่วงระยะเวลาการไต่สวนการทุ่มตลาดสัดส่วนการนำเข้าสินค้าทุ่มตลาดจากสาธารณรัฐประชาชนจีนเพิ่มขึ้นอย่างต่อเนื่องคือจากร้อยละ ๙๒.๐๒ ในปี ๒๕๔๘ เพิ่มขึ้นเป็นร้อยละ ๙๗.๓๓ในช่วงระยะเวลาการไต่สวนการทุ่มตลาด โดยมีการทุ่มตลาดในอัตราร้อยละ ๖.๙๕ ถึงร้อยละ๓๑.๔๒ ของราคา ซี.ไอ.เอฟ. และเมื่อพิจารณาปัจจัยอื่น ๆที่อาจก่อให้เกิดความเสียหายต่ออุตสาหกรรมภายใน อันได้แก่ปริมาณการนำเข้าสินค้าชนิดเดียวกันจากประเทศอื่น และความต้องการใช้ภายในประเทศพบว่ามิใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐประชาชนจีนข้อ ๕ผลคำวินิจฉัยของคณะกรรมการคณะกรรมการพิจารณาการทุ่มตลาดและการอุดหนุนได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีคำวินิจฉัยเบื้องต้นว่าการนำเข้าสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยให้เรียกเก็บอากรชั่วคราวหรือให้วางหลักประกันการชำระอากรชั่วคราวเป็นกำหนดเวลาสี่เดือนนับแต่วันที่ประกาศคณะกรรมการพิจารณาการตอบโต้การทุ่มตลาดและการอุดหนุน เรื่องการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนพ.ศ. ๒๕๕๒ มีผลใช้บังคับจากการนำเข้าสินค้าโซเดียมไตรโพลิฟอสเฟตหรือโซเดียมไตรฟอสเฟตตามพิกัดอัตราศุลกากรประเภทย่อยที่๒๘๓๕.๓๑๐๐.๐๐๐ ที่มีแหล่งกำเนิดจากสาธารณรัฐประชาชนจีน ซึ่งผลิตจาก(๑)Yibin Tianyuan Group Co., Ltd. ให้เรียกเก็บในอัตราร้อยละ ๑๘.๗๕ ของราคาซี.ไอ.เอฟ.(๒)Kunming Malong Chemical Co., Ltd. ให้เรียกเก็บในอัตราร้อยละ ๑๙.๓๐ ของราคาซี.ไอ.เอฟ.(๓)Hubei Xingfa Chemicals Group Co., Ltd.ให้เรียกเก็บในอัตราร้อยละ ๖.๙๕ ของราคา ซี.ไอ.เอฟ.(๔)รายอื่น ให้เรียกเก็บในอัตราร้อยละ ๓๑.๔๒ ของราคา ซี.ไอ.เอฟ.ทั้งนี้หลักเกณฑ์และวิธีการยื่นรับคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์ เรื่องการตอบโต้การทุ่มตลาด และการอุดหนุน (ฉบับที่ ๔) พ.ศ. ๒๕๔๓ประกาศ ณ วันที่ ๘เมษายน พ.ศ. ๒๕๕๒อิทธิพล ช้างหลำรองอธิบดีรักษาราชการแทนอธิบดีกรมการค้าต่างประเทศวิภา/ผู้จัดทำ๘.กันยายน.๒๕๕๔[๑] ราชกิจจานุเบกษาเล่ม ๑๒๖/ตอนพิเศษ ๕๘ ง/หน้า ๒๒/๒๑ เมษายน ๒๕๕๒